ദളപതി 66ല് വിജയ്യുടെ നായികയായി കീര്ത്തി സുരേഷ് ഇരുവരും ഒന്നിക്കുന്ന മൂന്നാമത്തെ ചിത്രം ബീസ്റ്റ് എന്ന ചിത്രത്തിന്റെ റിലീസിന് മുന്പ് തന്നെ പുതിയ ചിത്രവും പ്രഖ്യാപിച്ചിരിക്കുകയാണ് വിജയ്. ശ്രീ വെങ്കിടേശ്വര ക്രിയേഷന്സ് നിര്മ്മിക്കുന്ന തന്റെ അടുത്ത ചിത്രത്തില് വംശി പൈഡിപ്പള്ളിയ്ക്കൊപ്പം പ്രവര്ത്തിക്കാനുള്ള ഒരുക്കത്തിലാണ് വിജയ്. ചിത്രത്തിന് താല്ക്കാലികമായി പേരിട്ടിരിക്കുന്നത് ദളപതി 66 എന്നാണ്. ചിത്രത്തില് നായികയായി കീര്ത്തി സുരേഷ് വേഷമിടുന്നുവെന്നാണ് റിപ്പോര്ട്ടുകള് സൂചിപ്പിക്കുന്നത്. ഭൈരവാ, സര്ക്കാര് എന്നീ ചിത്രങ്ങളില് വിജയ്ക്കൊപ്പം അഭിനയിച്ച കീര്ത്തി സുരേഷ് വിജയ്ക്കൊപ്പം അഭിനയിക്കുന്ന മൂന്നാമത്തെ ചിത്രം കൂടിയാവും ഇത്. ചിത്രത്തിനെക്കുറിച്ചുള്ള ഔദ്യോഗിക പ്രഖ്യാപനങ്ങള് ഉടനുണ്ടാകും. അതേസമയം, തെന്നിന്ത്യന് സിനിമയില് മികച്ച അഭിപ്രായം നേടി സജീവമാകുകയാണ് നടി കീര്ത്തി സുരേഷ്. മലയാളത്തിലാണ് തുടക്കമെങ്കിലും അന്യഭാഷയിലാണ് കീര്ത്തി കൂടുതലും തിളങ്ങിയത്. മരക്കാര്, അറബിക്കടലിന്റെ സിംഹം എന്ന ചിത്രത്തിലൂടെ മലയാളത്തിലേക്ക് മടങ്ങിയെത്താനുള്ള ഒരുക്കത്തിലാണ് നടി.